Diari Oficial de la Generalitat Valenciana


Sumari del DOGV 9613, del 08-06-2023 (2023/6118)

RESOLUCIÓ de 30 de maig de 2023, del Rectorat de la Universitat Jaume I, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2023.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6118


Data del document
:   30-05-2023

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu

RESOLUCIÓ de 30 de maig de 2023, del Rectorat de la Universitat Jaume I, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2023. [2023/6118]  
El Consell de Govern, en la reunió del 24 d'abril de 2023, va aprovar l'oferta d'ocupació pública del personal docent i investigador de la Universitat Jaume I per a l'any 2023, que es detalla en l'annex.  
Per la qual cosa, aquest rectorat, en exercici de les competències que li atribueixen els Estatuts de la Universitat Jaume I, aprovats per Decret 95/2021, de 9 de juliol, del Consell, i de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, resol:  
  
Primer  
Fer públic al Diari Oficial de la Generalitat Valenciana (DOGV), l'Acord del Consell de Govern d'aquesta universitat, de data 24 d'abril de 2023 pel qual s'aprova l'oferta d'ocupació pública del personal docent i investigador de la Universitat Jaume I de Castelló per a l'any 2023, que es detalla en l'annex d'aquesta resolució.  
  
Segon  
Contra aquesta resolució, que posa fi a la via administrativa, i d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant del mateix òrgan que l'ha dictada, en el termini d'un mes comptador des de la publicació. Alternativament, pot interposar-se recurs contenciós administratiu davant del Jutjat Contenciós Administratiu de Castelló de la Plana, en el termini de dos mesos comptadors des de l'endemà de la publicació.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 30 de maig de 2023.- La rectora: Eva Alcón Soler.  
  
  
Oferta d'ocupació pública del personal docent i investigador de la Universitat Jaume I corresponent a l'any 2023  
  
En virtut del que es preveu a l'article 20.set.a) de la Llei 31/2022, de 23 de desembre, de pressupostos generals de l'Estat per a l'any 2023 (LPGE23), el 17 de gener de 2023 es va remetre al Ministeri d'Hisenda i Funció Pública, a través de la Secretaria d'Estat de la Funció Pública, certificació amb el nombre de baixes i altes del personal docent i investigador de la Universitat Jaume I durant l'any 2022, tingudes en compte en el càlcul de la taxa de reposició. Aquest càlcul es defineix en l'article 20.tres.1 de la LPGE23 i l'article 36.tres.2 de la Llei 9/2022, de 30 de desembre, de pressupostos de la Generalitat per a l'exercici 2023 (LPGV23); la seua aplicació comporta una taxa de reposició d'efectius total de 35 places.  
Així mateix, i fent ús del disposat a l'article 20.tres.2 de la LPGE23 i l'article 36.tres.2 de la LPGV23, aquesta taxa s'ha d'incrementar en una plaça addicional derivada d'una jubilació registrada el 28 de febrer 2023, que es tindrà en compte per a restar-la de la taxa de reposició de l'exercici següent. Per tant, la taxa resultant per a l'oferta pública d'ocupació del personal docent i investigador de la Universitat Jaume I ascendirà a 36 places.  
D'acord amb l'article 71.1.c de la Llei orgànica 2/2023, de 22 de març, del sistema universitari, es reserven cinc places per a la incorporació de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador establert o investigadora establerta (R3). Les places objecte d'aquesta reserva que queden vacants es poden acumular a la convocatòria ordinària de torn lliure d'aqueix mateix any.  
L'article 36.dos.1.b) de la LPGV23, assenyala que les places s'han d'incloure en una única oferta d'ocupació pública, i l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (TREBEP), disposa que aquesta ha de ser aprovada per l'òrgan de govern de l'Administració pública corresponent, que a la Universitat Jaume I correspon al Consell de Govern.  
En conseqüència, el Consell de Govern, en la reunió del 24 d'abril de 2023, aprova l'oferta d'ocupació pública del personal docent i investigador de la Universitat Jaume I per a l'any 2023, que es detalla en l'annex.  
  
  
  
ANNEX  
  
Places que s'han de convocar pel torn lliure:  
 19 places de professorat titular d'universitat.  
 12 places de professorat permanent laboral.  
 5 places per a la incorporació de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador establert o investigadora establerta (R3), de les quals 3 places per a professorat titular d'universitat i 2 per a professorat permanent laboral.  
  
Places de promoció interna per a l'accés al cos de catedràtics i catedràtiques d'universitat (l'article 71.2 Llei orgànica 2/2023, de 22 de març, del sistema universitari):  
 19 places de professorat catedràtic d'universitat.  
  
Segons l'article 70.1 del TREBEP, el termini màxim per a la convocatòria dels corresponents processos selectius derivats d'aquesta oferta d'ocupació pública és de tres anys comptadors des de la publicació.  
Aquest acord pot ser objecte de revisió en el cas de produir-se algun canvi normatiu derivat de l'aprovació de lleis o disposicions reglamentàries que afecten l'oferta d'ocupació pública en l'àmbit del personal docent universitari.